útkereső: Kert - Az első virág
Kert - Az első virág
Szél ide vagy oda, ma délután folytattam a nyírbálást.
De előtte leltároztam, vagyis végig bócorogtam a kerten, mi mit csinál. És kinyílt a krókusz. :-) Meg két pici hóvirág is, de nekem a tavaszt a krókusz jelenti. A sárga a legkorábbi, van fehér és lilám is, de azokat betemette még ősszel egy gigászi vakondtúrás. Átküzdötték magukat a kis drágák, fél cm már látszik a levelükből. Nem tudom fognak e így is virágozni? A lényeg, hogy megvannak. Majd ha már visszavonultak, óvatosan leszedem róluk a plusz földet.
A nyuszifül közül is mindig kijön egy kupac.
Sajnálom, hogy nincs tehetségem a növény fényképezéshez. Kb. semennyire nem adja vissza mennyire jó is látni őket.
Csináltam képet a pompás varjúhájról is. Van belőle bőven a kertben. Annyira szeretem a szinét koratavasszal. (meg hogy nem kell vele semmit csinálni és nő. ) Íme, egy pocsék kép róla.
Fényképezés után azért munkához láttam. Jött a zsályák nyírása. 4 elég nagy tő van.
Kora tavasszal kell őket visszavágni, mert hamar életre kelnek, ha meg nincsenek évente vágva hamar elöregednek. Nem csináltam képet milyen lett, de majd fogok. Meg vakondtúrást egyengettem és eltüntettem a krizantémok tavalyi szárait. Minden ment a komposztra.
Becserepeztem az amariliszeket is. Tavaly ilyenkor már látszott a bimbójuk egy picit. Most nem.
Remélem nem szabotálják a virágzást. Eddig nem csináltak olyat, remélem nem is fognak.
Lehet, hogy holnapra izomlázam lesz. :-)
Bejegyezte: ezkriszti dátum: 17:44
Címkék: kert, tavaszi munkák
Szépek kerted első virágai. Az én amariliszeim nagyon hallgatnak ,pedig már 2hete be cserepeztem őket .
2009. március 8. 20:58
Megnéztem én is a kora tavaszi kertedről készült képeket! Érdekes, nálunk két kis fehér krókusz jelent meg először, de én ezt is nagyon biztatónak érzem!!
Hozzáértő tanácsodat szeretném kérni Amarillisz-ügyben! A szomszédasszonyomtól kaptam két hagymát kb. 1 hónapja. Hajtatóüvegen gyökereztettem őket, az egyik már 15 cm és 3 levele van, de a másik még épp. hogy megeredt. Szerinted a nagyot már tehetem cserépbe?
2009. március 8. 21:59
Marika! Remélem, nekiállnak virágozni.
Bsi! Köszönöm a bizalmat. Szerintem mehet cserépbe, akár mindkettő. A felső 1/3-1/4-ed ne kerüljön föld alá.
2009. március 10. 19:40
Itt tart most a magból fa
Kert - Hunyor és társa
Kert - Végre elkezdődött